Jabarkan Plot dari Kimetsu no Yaiba dalam bahasa melayu

Tersebut kisah pada zaman Taishō mengenai Tanjiro Kamado, seorang remaja yang sangat baik hati dan pintar yang tinggal bersama keluarganya menjual arang bagi menampung kehidupan seharian. Hidup Tanjiro berubah secara drastik apabila keluarganya diserang dengan tragis oleh oni kecuali Tanjiro dan adiknya, Nezuko yang ketika itu sedang mencari kayu arang.

Namun, Nezuko kini turut menjadi oni tetapi masih menunjukkan tanda-tanda emosi dan pemikiran manusia normal, buktinya sepanjang Nezuko menjadi oni, dia tidak pernah tertarik untuk memakan atau menyerang manusia; maka Tanjiro bersiaga diri menjadi pembunuh iblis untuk membantu adik perempuannya berubah kembali menjadi manusia dan membalas dendam terhadap kematian keluarganya.

Bagi membantu meneruskan tekadnya sebagai pembunuh iblis bagi membalas dendam diatas kematian keluarganya, Tanjiro Kamado dan Nezuko Kamado ditemani dua orang sahabat karib mereka iaitu Zenitsu Agatsuma dan Inosuke Hashibira telah menyertai satu pertubuhan yang dikenali sebagai Angkatan Pemburu Iblis yang dianggotai oleh mereka yang bersama-sama berkongsi satu tujuan iaitu memburu ketua iblis yang dikenali sebagai Muzan Kibutsuji. Angkatan Pemburu Iblis diketuai oleh keluarga Ubuyashiki sejak 1000 tahun yang lalu lagi. Sewaktu di era Taisho, Angkatan Pemburu Iblis berada di bawah pimpinan Kagaya Ubuyashiki atau lebih dikenali dengan panggilan Tuan Oyakata dalam kalangan pemburu iblis.

Bagi meneruskan misi Angkatan Pemburu Iblis dalam memburu Muzan Kibutsuji dan 12 Iblis Bulan, para pembunuh iblis akan dibahagikan kepada tiga kelas ataupun kategori. Bagi peringkat rendah, pemburu iblis yang kurang berkemahiran akan diletakkan dalam kumpulan yang dikenali sebagai Kakushi iaitu mereka yang kurang berkemahiran akan berperanan sebagai pasukan perubatan bagi Angkatan Pemburu Iblis. Peringkat seterusnya iaitu Tsuguko. Mereka yang ditempatkan dalam kalangan Tsuguko ini kebiasaannya adalah pembunuh iblis yang akan menjadi pengganti kepada Hashira di masa akan datang. Seterusnya, kelas pemburu iblis yang paling kuat dikenali sebagai Hashira. Bergelar Hashira bukanlah suatu hal yang mudah kerana mereka ini perlu menjalani latihan serta sesi pemilihan yang sangat ketat. Hal ini kerana dalam Angkatan Pemburu Iblis, hanya pemburu iblis bertaraf Hashira saja yang mampu menentang Muzan Kibutsuji serta 12 Iblis Bulan.